**DOBSINA-BETLÉR-RIMASZOMBAT**

**2012. JÚLIUS 24. (KEDD)**

Utazás: autóbusszal

Időtartam: 1 nap

Ellátás: önellátás

Utazáshoz szükséges: útlevél vagy személyi igazolvány

Fizetőeszköz: euro

**útiköltség (busz viteldíj): 4000 Ft/fő**

**PROGRAM:**

Indulás a felszállási helyszíneknél megadott időpontok szerint. Érkezés a Dobsinai-jégbarlanghoz a délelőtti órákban. A Dobsinai-jégbarlang hosszúságával és mélységével a legnagyobb jégbarlangok közé tartozik Európában. Sehol Európában nem található annyi jég, amely helyenként több mint 25 m vastagságnál nagyobb. Egyedülálló díszítésének köszönhetően az UNESCO Világ Kulturális és Természeti Örökségeinek a listáján is szerepel. Tájékoztató belépő ár: felnőtt: 7 euro, tanuló és nyugdíjas (igazolvány kell hozzá): 6 euro, 6-15 évesig: 3,50 euro, fotó: 10 euro. Nyitvatartási idő: 9-16 óráig.

Célszerű a sportcipő vagy túra bakancs használata Dobsinán, mert a barlanghoz emelkedő erdei út vezet, melynek megtétele kb. 30 percet vesz igénybe. A barlangban 4 Celsius fok van, így a nyári meleg ellenére kabát, sapka, kesztyű viselése ajánlott!

A jégbarlang látogatása után Betlérre utazunk, ahol megtekintjük az Andrássy család vadászkastélyát. A kastély mai formáját 1880 körül nyerte el, amikor Andrássy Manó, a „vasgróf” négy saroktornyot épített hozzá. A kastély különlegessége a híres könyvtárszobája, a fennmaradt teljes eredeti berendezése, fegyver és trófea gyűjteménye. A kastély körül 81 hektáron fekvő angolpark található, melynek kialakításában Heinrich Nebbien cseh kertészmérnöknek volt nagy szerepe, éppúgy, mint a budapesti Városliget kialakításánál. A világviszonylatban híres angolparkjában sétálni is van lehetőségünk.

Belépő: felnőtt: 6 euro, 6 év alatt és 70 év felett ingyenes, fotó jegy: 4 euro, video: 6 euro. Nyitvatartási idő: 8.30-16.30-ig.

Betléri programunkat követően Rimaszombatot látogatjuk meg. Gyalogos városnézés keretében ismerkedünk a Fő tér templomaival és polgárházaival.

Visszaindulás Rimaszombatról kb. 17 órakor.

Várunk szeretettel minden kedves gyülekezeti tagot és érdeklődőt.